Արևմտյան ԶԼՄ-ները ևս ակտիվորեն ներգրավված էին շարժումը լուսաբանելու մեջ։ Այդ օրերին հաճախ էր հնարավոր տեսնել արտասահմանցի լրագրողների, ովքեր զրուցում էին ցուցարարների հետ։ Կարծում եմ, միջազգային լրատվամիջոցների հետաքրքրությունը բարձրացավ Սերժ Սարգսյանի հրաժարականից հետո, այդ ժամանակ փոխվեց նաև արևմտյան լրատվամիջոցների հռետորաբանությունը։ Եթե մինչ այդ գրվում էր ընդդիմության և իշխանության հակադրության մասին, ապա Սարգսյանի հրաժարականից հետո սկսվեց գրվել ժողովրդավարության և ավտորիտար ռեժիմի մասին։